אביחי שטרן

אביחי שטרן (נולד ב-25 בדצמבר 1985) הוא ראש עיריית קריית שמונה. עורך דין במקצועו.

ביוגרפיה 
שטרן נולד, גדל והתחנך בקריית שמונה. בנם של ז'ורז'ט ואהרן שטרן, הקטן מבין ארבעת ילדיהם. סבתו הנצ'ה (אדל) שטרן (47) ובתה (דודתו של אביחי) רחל (8), נרצחו בקריית שמונה בפיגוע הטרור ב-11 באפריל 1974. בילדותו למד בבית הספר היסודי תל חי ובנעוריו למד בתיכון דנציגר בעיר מגוריו. בצה"ל שירת בלשכת הגיוס בטבריה בתפקיד עוזר לראש מדור בריאות הנפש. הוא בוגר הפקולטה למשפטים באוניברסיטת חיפה. בעל תואר שני במנהל ומדיניות ציבורית עם התמחות בביקורת וגם בוגר קורס דירקטורים.

שימש מנכ"ל ודירקטור "יוזמה" - החברה הכלכלית של אגודת הסטודנטים באוניברסיטת חיפה וחבר הוועד מנהל של עמותת "אתגר בדרך" לזהירות בדרכים. שימש גם כמרצה בפקולטה למשפטים ב.

שטרן זכה במקום השלישי בעונת ה-VIP בתוכנית הריאליטי "נינג'ה ישראל" בשנת 2020.

פוליטיקה מקומית 
בשנת 2013, התמודד שטרן למועצת העיר קריית שמונה כשהריץ רשימה משותפת של הצעירים עם התנועה של יעקב בנציון, אך נבחר למקום השלישי ברשימה שקיבלה שני מנדטים. בשנת 2015 נבחרה יפעת שאשא-ביטון, שהייתה במקום השני ברשימה, לכנסת ה-20 מטעם מפלגת כולנו, ושטרן החל לכהן כחבר מועצת העיר בקריית שמונה במקומה. בהמשך יושב הראש יעקב בנציון החליט לפרוש ושטרן החליף אותו כיושב הראש של הרשימה במועצה. 

שטרן היה ממקימי "ארגון צל"ע" - ארגון צעירים למען עירנו.

בבחירות לרשויות המקומיות בשנת 2018 התמודד על ראשות העיר קריית שמונה. בסיבוב הראשון קיבל 38.1% מקולות הבוחרים, בעוד ראש העיר המכהן, ניסים מלכה, קיבל 28.5% מקולות הבוחרים. בסיבוב השני קיבל 63% מקולות הבוחרים. הוא נכנס לתפקידו ב-4 בדצמבר 2018.

חיים אישיים
שטרן נישא בשנת 2019 לסבטה (סבטלנה) פדולסקי.. בשנת 2020 נולדה לזוג בת.

קישורים חיצוניים

הערות שוליים

בוגרי תיכון דנציגר (קריית שמונה)
בוגרי אוניברסיטת חיפה: משפטים
עורכי דין ישראלים
ראשי עיריית קריית שמונה
ראשי רשויות מקומיות מטעם כולנו
ראשי רשויות מקומיות מטעם הליכוד
סגל הקריה האקדמית אונו: משפטים
משתתפי נינג'ה ישראל V.I.P
פוליטיקאים ישראלים שהשתתפו בתוכניות מציאות ישראליות
ישראלים שנולדו ב-1985